Arriben a Alaquàs els Reis Mags d'Orient
05/01/2007 20:40:00

# Arriben a Alaquàs els Reis Mags d'Orient

*   05/01/2007 20:40:00
*   [Imprimir](#)
*   Compartir
*    https://www.alaquas.org/documento.asp?id\_do=9983

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9983%2F0&title=Ajuntament%20d%27Alaqu%C3%A0s.%20Premsa.Arriben%20a%20Alaqu%C3%A0s%20els%20Reis%20Mags%20d%27Orient)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9983/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/9983/9983_Form_4.jpg)](https://www.alaquas.org/ficheros/documentos/2007/2/9983/9983_Form_10.jpg "<a href='https://www.alaquas.org/ficheros/documentos/2007/2/9983/9983_Form_10.jpg' target=_blank><i class='fa fa-external-link' aria-hidden='true'></i>.Arriben a Alaquàs els Reis Mags d'Orient</a>")

Melcior, Gaspar i Baltasar omplin de somni i il·lusió els carrers d'Alaquàs

La tradicional Cavalcada de Reis Mags dona per finalitzades les festes nadalenques a Alaquàs. La nit del divendres 5 de gener, milers de xiquets i xiquetes es concentraven als carrers de la ciutat, principalment al carrer Major i a la porta de l'Ajuntament d'Alaquàs, per tal de viure en directe el tradicional acte en què Melcior, Gaspar i Baltasar desfilen pels carrers de la ciutat en les seues carrosses i acompanyats dels seus patges reials i una nombrosa comitiva.

L'esdeveniment va començar a les 19 hores aproximadament de la vesprada. Els Reis Mags d'Orient eixiren del col·legi González Gallarza per recórrer a continuació l'avinguda Miguel Hernández i el carrer Major, on es va concentrar un nombrós públic.

Les xiquetes del Grup de Danses l'Olivar i membres de la Unió Musical d'Alaquàs anaven obrint el pas de la cavalcada amb música i danses. A continuació, desfilaren les sis carrosses que enguany han format la cavalcada. La primera va ser la del Rei Gaspar, per a la qual enguany s'ha comptat amb la participació de la Junta Local Fallera, en concret de les Falleres Majors d'Alaquàs per al 2007 i les Corts d'Honor.

Després va desfilar la carrossa del Rei Melcior, acompanyada per una gran representació de les dones del Centre Social Benàger. La tercera va ser la de Baltasar, acompanyat pels xiquets i les xiquetes de les dues filaes capitanes de Moros i Cristians d'Alaquàs. Tres carrosses més completaren aquesta desfilada, formades pels joves del Centre Obert de la ciutat.

Una vegada els Reis Mags d'Orient van arribar a la porta de l'Ajuntament, es va realitzar la tradicional recepció. La música de l' _Aleluia_, el volteig de campanes i un castell de focs artificials van anunciar l'arribada de les majestats a la ciutat.

A continuació, Melcior, Gaspar i Baltasar van pujar al balcó de l'Ajuntament, on acompanyats de l'Alcalde d'Alaquàs, Jorge Alarte, van transmetre el seu missatge de pau, amor i felicitat. Després van prendre seient en els seus trons, situats en un escenari davant de l'Ajuntament, per tal de rebre a tots els xiquets i xiquetes.